BLA ชวนร่วมงานแข่งเรือยาวกิจกรรมเพียบ-ความสนุกล้น
BLA เชิญร่วมงานประเพณีแข่งเรือยาวชิงถ้วยพระราชทานพระบาทสมเด็จพระเจ้าอยู่หัว จังหวัดพิจิตร ประจำปี 59 และเยี่ยมบูทกรุงเทพประกันชีวิตภายในงาน พบกิจกรรมและความสนุกมากมาย 
26 ส.ค. 2559


บริษัท กรุงเทพประกันชีวิต จำกัด (มหาชน) หรือ BLA ร่วมสืบสานประเพณีไทย ขอเชิญชวนประชาชนร่วมงานประเพณีแข่งเรือยาวชิงถ้วยพระราชทานพระบาทสมเด็จพระเจ้าอยู่หัว จังหวัดพิจิตร ประจำปี 2559 ซึ่งกรุงเทพประกันชีวิตได้ให้การสนับสนุนต่อเนื่องมาเป็นที่ 4 ภายใต้แนวคิด “กรุงเทพประกันชีวิตร่วมสร้างความสุข สืบสานประเพณีไทย”
การแข่งขันในปีนี้ จัดอย่างยิ่งใหญ่แน่นอน มีทีมเรือเข้าร่วมแข่งขันมากมาย ทั้งเรือใหญ่ 55 ฝีพาย ทีมเรือกลาง 40 ฝีพาย ทีมเรือเล็ก 30 ฝีพาย และทีมเรือโบราณที่หาชมยาก มาร่วมลุ้นร่วมเชียร์ และเยี่ยมบูทกรุงเทพประกันชีวิตภายในงาน พบกิจกรรมและความสนุกมากมาย กรุงเทพประกันชีวิตพร้อมร่วมสร้างความสุขให้แก่ประชาชนและนักท่องเที่ยวตลอดทั้งสองวัน พบกันวันเสาร์ที่ 3 และวันอาทิตย์ที่ 4 กันยายน ณ วัดท่าหลวง พระอารามหลวง จังหวัดพิจิตร